钦定古今图书集成/明伦汇编/闺媛典/第275卷 > 皇清八 > 狄女悟贞
## 钦定古今图书集成/明伦汇编/闺媛典/第275卷 > 皇清八 > 狄女悟贞

按《崞县志》：“狄悟贞，狄监之之女，阳武里人。性沉静敏慧，读书知大义，父母皆钟爱之。及笄许字天阳里张梦麟，未嫁而麟亡。女闻容色惨悴，屡欲投缳，家人谨卫之。既而父母欲遣之嫁，令旁人谕意，女但垂泣不答。及将聘，女痛哭失声，愿即归张父母知不可夺而止，女遂绝食，日饮泣。”

父母惧，通其说于张。张筮吉，以礼迎之，里中观者如堵。既至，张衰绖服丧三年，事麟父母，终其身。